**МОТИВИ**

**ЗА ПРИЕМАНЕ НА НАРЕДБА ЗА ПОПРАВЯНЕ, ЗАЗДРАВЯВАНЕ ИЛИ ПРЕМАХВАНЕ НА СТРОЕЖИ, КОИТО СЪЗДАВАТ НЕПОСРЕДСТВЕНА ОПАСНОСТ ЗА ЖИВОТА ИЛИ ЗДРАВЕТО НА ГРАЖДАНИТЕ НА ТЕРИТОРИЯТА НА ОБЩИНА ГАБРОВО**

**1. Причини, които налагат ПРИЕМАНЕ НА НАРЕДБА ЗА ПОПРАВЯНЕ, ЗАЗДРАВЯВАНЕ ИЛИ ПРЕМАХВАНЕ НА СТРОЕЖИ, КОИТО СЪЗДАВАТ НЕПОСРЕДСТВЕНА ОПАСНОСТ ЗА ЖИВОТА ИЛИ ЗДРАВЕТО НА ГРАЖДАНИТЕ НА ТЕРИТОРИЯТА НА ОБЩИНА ГАБРОВО:**

Кмета на общината е компетентен орган, който отговаря за недопускане на сгради, които застрашават живота и здравето на гражданите. В изпълнение на това си задължение издава заповеди, с които предписва на собствениците на такива сгради да извършат поправяне или заздравяване на сградата. Когато заздравяването или поправянето не е възможно нарежда на собствениците да премахнат опасната сграда. Макар и да е налице задължение за собствениците и предоставяне на срок за доброволно изпълнение на заповедите, то не винаги заповедите по чл. 195 и чл. 196 от ЗУТ се изпълняват доброволно. В резултат на което се налага пристъпване към принудително изпълнение на заповедта, като е в а чл. 196, ал. 5 от ЗУТ е предвидено, че Заповедта се изпълнява от общината, и предоставена компетентност на Общинските съвети да определят реда за принудителното изпълнение на подлежащите на изпълнение заповеди, с които е наредено поправяне, заздравяване или премахване на сгради.

Разходите по поправянето, заздравяването или премахването на строежа, са за сметка на собственика, като следва да се събират по реда на чл. 196, ал. 6 от ЗУТ. За да се проведе обаче законосъобразно цялата процедура е необходимо реда и начина за принудителното изпълнение да са определение от компетентен орган и прилагани от такъв.

В допълнение на това, към сегашния момент поради липса на комптентност на Кмета на Община Габрово да определи реда за премахване, такъв не е наличен, поради което не са дефинирани правомощията на длъжностните лица в процеса по констатиране, освидетелстване и премахване на опасни сгради.

Контролът не е скрепен с необходимите санкции, както и принудителното изпълнение на заповедите, така и възстановяването на разходите от страна на общинска администрация;

**2. Цели, които се поставят:**

Провеждане на процедура за поправяне, заздравяване или премахване на строежи, които създават непосредствена опасност за живота и здравето на гражданите на територията на община Габрово да се осъществява по ясни и общоизвестни правила.

Намаляване на сградите застрашаващи живота и здравето на гражданите посредством подобряване на контрола и ефективността, чрез принудителното изпълнение на заповедите на Кмета, като се реализира своевременна намеса.

**3. Финансови и други средства, необходими за прилагането на новата уредба:**

Ежегодно в бюджета на Община Габрово се определят средства за изпълнение на заповеди за принудително премахване на незаконни строежи и на определени за премахване строежи общинска собственост, като с оглед сходността в действията и вида на ресурса, за настоящата година ще се използват от тези средства. Същите ще се възстановяват от собствениците.

**ІV.Очакваните резултати от прилагането, включително финансовите, ако има такива:**

Очакванията са да се подобри сградния фонд и облика на сградите на територията на Община Габрово. Финансовите очаквания са за кратък период да е налице разход за общината, докато започне принудителното събиране на средствата от страна на собствениците.

**V.Анализ за съответствие с правото на Европейския съюз:**

Доколкото Закона за устройство на територията е приведен в съответствие с Европейското право, то и предлаганата в рамките на делегираните от него правомощия наредба е съобразена с европейското законодателство. Проектът на настоящата наредба е създадена в съответствие с принципите на Европейската харта за местно самоуправление, по конкретно отразявайки принципите в чл. 4, т. 2 и чл. 7 , Европейска харта за регионално развитие, гарантиращи правото на местните общности да създават и регулират, чрез компетентните органи правила.